Αξιολόγηση ποικιλιών κτηνοτροφικού κουκιού και σιταριού σε συστήματα συγκαλλιέργειας
Creators: name: Μιχαλίτσης, Ανδρέας Μιχαήλ
Publisher: name: Aristotle University of Thessaloniki
Year: 2023
Subjects: Μίγμα
Γενότυπος
Λόγος ισοδύναμης επιφάνειας
Mixture
Genotype
Land equivalent ratio

description: Η συγκαλλιέργεια είναι η ταυτόχρονη καλλιέργεια δύο ή περισσότερων φυτών στον ίδιο αγρό, συνήθως σιτηρών και ψυχανθών. Είναι ένα σύστημα καλλιέργειας που δύναται να έχει εφαρμογή στις συνθήκες κλιματικής μεταβολής που παρατηρούνται και σε συστήματα χαμηλών εισροών, καθώς οι ανάγκες των φυτών σε άζωτο καλύπτονται από την αζωτοδέσμευση του ψυχανθούς. Η υπόγεια και υπέργεια διαφοροποίηση που παρουσιάζουν τα ψυχανθή ως προς τα σιτηρά, οδηγεί σε συμπληρωματικότητα, καθώς περιορίζεται η αλληλεπικάλυψη των οικοθέσεων. Τα χαρακτηριστικά των γενοτύπων που συγκαλλιεργούνται είναι κομβικής σημασίας, καθώς διαμορφώνουν και τις τελικές αλληλεπιδράσεις μεταξύ των ειδών που θα επικρατήσουν στη συγκαλλιέργεια. Στόχος της εργασίας ήταν η αξιολόγηση ποικιλιών κουκιού και σιταριού σε συστήματα συγκαλλιέργειας, και η διερεύνηση των χαρακτηριστικών των ποικιλιών, τα οποία μπορεί να οδηγήσουν στη διαμόρφωση των κατάλληλων συστημάτων συγκαλλιέργειας. Το πείραμα εγκαταστάθηκε σε πειραματικό αγρό του αγροκτήματος του Αριστοτελείου Πανεπιστημίου Θεσσαλονίκης, την καλλιεργητική περίοδο 2021-2022. Το φυτικό υλικό αποτελούταν από τις ποικιλίες κτηνοτροφικού κουκιού (Policarpi, Organdi, Nebraska, Bumble) και τις ποικιλίες μαλακού σιταριού (Elissavet, Flamenko). Μετρήθηκαν ο αριθμός στελεχών/m2, μορφολογικά (ύψος, δείκτης φυλλικής επιφάνειας) και φυσιολογικά χαρακτηριστικά (ένταση πράσινου χρώματος, κανονικοποιημένος δείκτης διαφοράς βλάστησης), δείκτες γηρασμού (δείκτης γηρασμού των φυτών, κανονικοποιημένος δείκτης αναλογίας χρωστικών χλωροφύλλης) και αγροκομικά χαρακτηριστικά (αριθμός στάχεων και λοβών/φυτό, αριθμός σπόρων ανά στάχυ και ανά λοβό). Αξιολογήθηκαν οι αποδόσεις σε ξηρό βάρος και σε σπόρο, ενώ υπολογίστηκαν ο λόγος ισοδύναμης επιφάνειας, ο δείκτης γενικής συνδυαστικής ικανότητας και ο δείκτης ειδικής συνδυαστικής ικανότητας. Στα περισσότερα χαρακτηριστικά παρατηρήθηκε διαφοροποίηση μεταξύ των γενοτύπων και του συστήματος καλλιέργειας. Ο αριθμός στελεχών/m2, το ύψος, η ένταση πράσινου χρώματος στα κουκιά και ο αριθμός λοβών/φυτό μειώθηκαν στη συγκαλλιέργεια. Για τον κανονικοποιημένο δείκτη διαφοράς βλάστησης, τον κανονικοποιημένο δείκτη αναλογίας χρωστικών χλωροφύλλης, τον αριθμό στάχεων/φυτό και τον αριθμό σπόρων/στάχυ, βρέθηκαν διαφορές μεταξύ των ποικιλιών. Οι αποδόσεις σε ξηρό βάρος και σε σπόρο ήταν αυξημένες στη συγκαλλιέργεια σε σύγκριση με τη μονοκαλλιέργεια του κτηνοτροφικού κουκιού. Η ποικιλία μαλακού σιταριού Flamenko είναι προτιμότερη από την ποικιλία Elissavet σε συστήματα συγκαλλιέργειας, καθώς οι δύο από τους τέσσερεις συνδυασμούς οδήγησαν σε λόγο ισοδύναμης επιφάνειας μεγαλύτερο της μονάδας. Επιπλέον, η Flamenko είχε θετικό δείκτη γενικής συνδυαστικής ικανότητας. Από τις ποικιλίες κουκιού, οι ποικιλίες Policarpi και Bumble εμφάνισαν θετικό δείκτη γενικής συνδυαστικής ικανότητας και είναι κατάλληλες για συστήματα συγκαλλιέργειας. Παρατηρήθηκε μεγάλο εύρος τιμών στον δείκτη ειδικής συνδυαστικής ικανότητας μεταξύ των διαφορετικών συνδυασμών υποδηλώνοντας πως υπάρχει σημαντική αλληλεπίδραση γενοτύπου×σύστημα καλλιέργειας. Συμπερασματικά, η ποικιλία μαλακού σιταριού Flamenko και οι ποικιλίες κτηνοτροφικού κουκιού Policarpi και Bumble είναι κατάλληλες για συγκαλλιέργεια. Ωστόσο, λόγω σημαντικής αλληλεπίδρασης γενοτύπου×σύστημα καλλιέργειας, η επιλογή των κατάλληλων γενοτύπων πρέπει να λαμβάνεται κάτω από συνθήκες συγκαλλιέργειας και όχι από τη συμπεριφορά τους στη μονοκαλλιέργεια
description: Intercropping is the concurrent growth of two or more species at the same place, commonly cereals and legumes. It is a system which can be used under the conditions of climate change. It is used in low-input agricultural systems, as the nitrogen needs of the plants are met by the symbiotic N2-fixation of the legume. Below- and above-ground differentiation between legumes and cereals leads to complementarity, as the niche overlap is reduced. The genotypic traits are of great importance, as they shape the final interaction prevailing in the mixture. The aim of this work was to evaluate different cultivars of faba bean and winter wheat in intercropping systems and to figure out cultivar traits, which may lead to the adoption of proper intercropping systems. The experiment was conducted in the farm of Aristotle University of Thessaloniki during the 2021-2022 growing season. Four cultivars of faba beans were used Policarpi, Organdi, Nebraska, Bumble and two cultivars of winter wheat Elissavet, Flamenko. The number of plants/m2, morphological (height, leaf area index) and physiological traits (greenness, normalized difference vegetation index), senescence indexes (plant senescence reflectance index, normalized pigment chlorophyll index) and agronomic traits (number of ears and pods per plant, number of seeds per ear and per pod) were measured. Dry weight and seed yield were also evaluated, and the indices (land equivalent ratio, general mixing ability and specific mixing ability) were also calculated. Significant differences between genotypes and cropping systems were evident for the most of the traits. The number of plants/m2, height, greenness in faba beans and the number of pods/plant decreased in intercropping. For normalized difference vegetation index, normalized pigment chlorophyll index, number of ears/plant and number of seeds/ear, differences were observed between cultivars. Dry weight and seed yield increased in intercropping compared to monoculture of faba bean. Bread wheat cv. Flamenko performed better compared to cv. Elissavet in intercrops, as in two out of four mixtures, it showed land equivalent area ratio greater than 1. In addition, cv. Flamenko had a positive value of general mixing ability. In faba beans, cvs. Policarpi and Bumble had a positive general mixing ability and were suitable for intercropping. A wide range of specific mixing ability was evident and therefore, there was a significant genotype×cropping system interaction. In conclusion, the bread wheat cv. Flamenko and the faba bean cvs. Policarpi and Bumble proved to be suitable for intercropping. However, the significant genotype×cropping system interactions dictates that the selection of suitable genotypes should be considered under intercropping conditions and not on the basis of their performance in monoculture